

*Obecné zastupiteľstvo Obce Trnkov na základe samostatnej pôsobnosti podľa článku 68 Ústavy Slovenskej republiky a podľa § 2b ods. 1 a § 6 ods. 1) zákona č. 369/1990 Zb. o obecnom zriadení v znení neskorších predpisov v y d á v a pre územie Obce Trnkov toto*

 **VŠEOBECNE ZÁVÄZNÉ NARIADENIE č. 1/2018**

**o označovaní ulíc a iných verejných priestranstiev a o číslovaní stavieb v obci Trnkov**

**Článok 1**

**Základné ustanovenia**

 **§ 1 Účel a rozsah pôsobnosti nariadenia**

1) Účelom tohto nariadenia je stanoviť pravidlá, podľa ktorých sa postupuje pri označovaní

ulíc a iných verejných priestranstiev a číslovaní stavieb na území obce Trnkov a jeho častí

pre ľahšiu a presnejšiu orientáciu v obci a pre správne vyjadrovanie bydliska, adresy, sídla

alebo umiestnenia určitého objektu alebo osoby.

**§ 2 Vymedzenie základných pojmov**

1) Ulica je súvislá komunikácia s priľahlými stavbami alebo pozemkami, určenými

územným plánom na zastavanie.

2) Iné verejné priestranstvá sú plochy ležiace spravidla v osobitnej časti obce, verejne

prístupných obyvateľstvu a určené na verejné účely.

3) Stavba pre účely tohto nariadenia je každá samostatná stavba, ležiaca na území obce

alebo jeho časti, spojená so zemou pevným základom, ktorá má vlastný vchod.

4) Časťou alebo súčasťou samostatnej stavby je všetko, čo k nej podľa povahy a účelu

konkrétneho objektu patrí a nemôže byť oddelené bez toho, aby sa neznehodnotila časť

alebo súčasť samostatnej stavby (priečelia, vchody, schodištia, spoločné terasy, podkrovia,

povaly, práčovne, sušiarne, výťahy, kotolne, a pod.).

5) Zoskupenou stavbou je najmä viac objektov, ktoré spolu nejakým spôsobom súvisia,

alebo súviseli, či už svojím usporiadaním, charakterom stavby, účelovým určením alebo

formou užívania.

6) Súpisné číslo je číslo, ktoré sa prideľuje samostatnej stavbe v poradí podľa osobitnej

evidencie.

7) Orientačné číslo je číslo na označenie každého samostatného vlastného vchodu. Za

samostatný vlastný vchod nemožno považovať len dvere alebo iný otvor umožňujúci vstup

do objektu.

**Článok 2**

**Postup pri označovaní názvov ulíc a iných verejných priestranstiev**

**§ 1 Názvy ulíc a verejných priestranstiev**

1. Názvy ulíc a iných verejných priestranstiev sa určujú s prihliadnutím na:

a/ históriu obce

b/ významné nežijúce osobnosti

c/ veci a pod.

Neprípustné sú názvy po žijúcich osobách, dlhé, duplicitné, urážajúce mravnosť,

náboženské alebo národnostné cítenie, jazykovo nesprávne a názvy nepriliehavé

vzhľadom na históriu obce.

2. Označovanie ulíc a verejných priestranstiev názvami zabezpečuje obec na vlastné

náklady.

3. Doteraz prijaté názvy ulíc v zmysle uznesenia OZ Trnkov zo dňa 21.12.2017 uznesením č. 168/2017 zostávajú v platnosti bez zmien a sú uvedené v prílohe tohto VZN.

**§ 2 Zásady označovania ulíc a iných verejných priestranstiev**

1. Každú ulicu a iné verejné priestranstvo označí obec orientačnou tabuľou s názvom

ulice a iného verejného priestranstva.

2. Názvy ulíc a iných verejných priestranstiev možno určovať a meniť iba po dôkladnom

prerokovaní s odborníkmi a obyvateľmi obce a to iba nariadením alebo zmenou

prípadne dodatkom k tomuto nariadeniu.

3. Pred prijatím nového nariadenia, zmeny alebo doplnenia nariadenia o označovaní ulíc

alebo iných verejných priestranstiev zriadi obecné zastupiteľstvo ako svoj dočasný

orgán názvoslovnú komisiu. Názvoslovná komisia je zložená z poslancov obecného

zastupiteľstva a odborníkov z radov občanov. Komisia má najmenej troch členov.

4. Prerokovanie návrhu sa vykoná s obyvateľmi obce a to vyvesením zoznamu

/navrhovaných názvov ulíc prípadne ich zmien v názve doteraz schválených/ na

úradnej tabuli obce, internetovej stránke obce, alebo inými dostupnými prostriedkami.

5. Ak väčšina obyvateľov obce, ktorí sa k navrhovanému názvu vyjadrili s ním súhlasí,

komisia predloží návrh na schválenie formou určenou v odseku 2/ tohto paragrafu

obecnému zastupiteľstvu.

6. Obecné zastupiteľstvo schvaľuje aj vzor orientačnej tabule na označenie názvov ulíc

a iných verejných priestranstiev, ktorá sa bude na označenie názvov v obci používať.

7. O určených a schválených názvoch ulíc a iných verejných priestranstiev vedie obec

evidenciu.

**§ 3 Označovanie ulíc a iných verejných priestranstiev inými orientačnými údajmi**

1. Obec môže označiť ulice okrem orientačných tabúľ s názvami ulíc aj ďalšími orientačnými

údajmi na samostatných informačných tabuliach rovnakého typu. Ďalšími orientačnými

údajmi sú označenie smeru ulice, umiestnenie významných inštitúcií, budov a iné údaje, ktoré uľahčujú orientáciu v obci.

2. Informačné tabule na označenie ulice ďalšími orientačnými údajmi sa umiestňujú spravidla

na križovatke ulíc tak, aby neprekážali viditeľnosti dopravných značiek. Osadzujú sa na

samostatných stojanoch zapustených do zeme, výnimočne sa môžu umiestniť aj na budovy

alebo iné vhodné miesta.

**Článok 3**

**Číslovanie stavieb**

**§ 1 Určovanie súpisných čísiel**

1. Súpisné číslo možno určiť len bytovým a nebytovým budovám, ktoré sú priestorovo

sústredené, zastrešené, stavebno-technicky vhodné, určené na ochranu ľudí, zvierat,

alebo vecí, prístupné z cesty, miestnej komunikácie alebo účelovej komunikácie a sú

začlenené do územia obce v súlade s urbanistickými a environmentálnymi zásadami a

požiadavkami vyplývajúcimi z územného plánu obce, zóny alebo regiónu.

2. Súpisné číslo sa určuje v poradí ako nasleduje žiadosť stavebníka o pridelenie

súpisného čísla.

3. Samostatné súpisné číslo nemožno prideliť :

a) nadstavbám, ktorými sa zvyšujú existujúce budovy,

b) prístavbám, ktorými sa pôvodné budovy pôdorysne rozširujú, ale ktoré sú

prevádzkovo spojené s týmito budovami,

c) tzv. „ výstavbám“ ktoré vznikli takou stavebnou úpravou budovy, pri ktorej sa

zachováva vonkajšie pôdorysné a výškové ohraničenie budovy,

d) drobným stavbám, ktoré majú doplnkovú funkciu pre hlavnú budovu, príslušenstvu

budovy (ktoré určil vlastník stavby, aby sa s ňou spoločne užívali napr. letná kuchyňa,

kôlňa a pod.),

e) časti budovy (t.j. objektom, ktoré podľa povahy a účelu ku konkrétnej stavbe patria

a nemôžu byť oddelené bez toho, aby sa neznehodnotili samé, alebo aby sa ich

oddelením neznehodnotila celá budova, napr. strechy, vchody, priečelia, schodištia,

spoločné terasy, kotolne, vodovodné, kanalizačné, elektrické, telefónne a

iné prípojky, a to aj vtedy, ak sú umiestnené mimo budovy).

4. V prípade tzv. „zoskupených stavieb“ (výrobných areálov podnikov, pavilónov škôl,

internátov, rekreačných a zdravotných zariadení, nákupných a obchodných areálov) sa

súpisné číslo pridelí budove, ktorá má vlastný vchod do areálu. Musí to byť však taký

vchod, ktorý umožňuje samostatný prístup do budovy z verejnej komunikácie, ulice

alebo iného verejného priestranstva. Na určenie súpisného čísla nestačí, že budova má

dvere, bránu alebo iný otvor priamo v stene do dvora alebo poľa.

5. Na označovanie stavieb súpisnými číslami obstaráva vlastník nehnuteľnosti na vlastné náklady tabuľky rovnakého vzoru.

6. Na účely prevodu vlastníctva k stavbe a poistenia stavby môže obec určiť

stavebníkovi súpisné a orientačné číslo aj bez kolaudačného rozhodnutia. Tento účel

musí žiadateľ preukázať .

7. Bez kolaudačného rozhodnutia možno určiť stavbe súpisné a orientačné číslo aj

stavbe, ktorá sa neskolauduje, ak spĺňa podmienky podľa § 43 ods.2 stavebného

zákona. Ide o stavby, pred uskutočňovaním ktorých sa vyžaduje iba ohlásenie

stavebného úradu a o stavby, od kolaudácie ktorých stavebný úrad upustil.

**§ 2 Určovanie orientačných čísiel**

1. Číslovanie orientačnými číslami je pomocným druhom číslovania, ktoré slúži na

orientáciu v obci a na konkrétnej ulici.

2. Orientačné číslovanie je pre každú ulicu samostatné a začína číslom 1., pričom budovy

v smere od stredu obce na ľavej strane majú párne čísla a na pravej strane nepárne

čísla jednotného číselného radu.

3. Začiatok ulice sa obvykle určuje bližšou polohou k jednému, presne určenému bodu

v obci.

4. Umožňuje sa prideľovať orientačné čísla aj tzv. „prielukám“ určeným na zastavanie,

teda stavebným pozemkom, na ktorých ešte nie je postavená „ samostatná stavba“, a to

v nadväznosti na územný plán obce a koncepciu rozvoja jednotlivých oblastí života

obce, pričom je nutné dodržať číslovanie orientačnými číslami podľa odseku 3) tohto

paragrafu.

**§ 3 Rozhodovanie o určení, zmene alebo o zrušení súpisného a orientačného čísla**

**stavbe**

1. O určenie súpisného čísla a orientačného čísla požiada osoba určená v kolaudačnom

rozhodnutí do 30 dní odo dňa právoplatnosti kolaudačného rozhodnutia.

2. Súpisné číslo a orientačné číslo sa určujú budove v lehote do 30 dní odo dňa

doručenia úplnej žiadosti podľa poradia, a v akom bola žiadosť obci doručená.

3. Žiadosť o určenie súpisného čísla a orientačného čísla obsahuje:

a) meno, priezvisko a trvalý pobyt žiadateľa, ak ide o fyzickú osobu alebo názov, sídlo

a identifikačné číslo organizácie, ak ide o právnickú osobu

b) predmet žiadosti,

c) kód druhu stavby a termín jej dokončenia,

d) prílohy, ktorými sú:

- doklad a vlastníctve pozemku alebo doklad o inom práve k pozemku

- kolaudačné rozhodnutie, pri rozostavanej stavbe stavebné povolenie

- zameranie adresného bodu

- údaj o tom, či sa v budove nachádzajú byty a údaje o číslach bytov a v podlažiach, na

ktorých sa byty nachádzajú.

4. Súpisné číslo sa pridelí stavbe podľa poradia, v akom bola obci doručená žiadosť.

5. Orientačné číslo sa pridelí stavbe podľa poradia budovy v jednotnom číselnom rade

ulice.

6. Žiadosť o zmenu a lebo o zrušenie súpisného čísla a orientačného čísla môže podať

vlastník budovy. Žiadosť obsahuje:

a/ meno, priezvisko a trvalý pobyt žiadateľa, ak ide o fyzickú osobu, alebo názov, sídlo a

identifikačné číslo organizácie, ak ide o právnickú osobu

b/ predmet žiadosti

c/ odôvodnenie žiadosti

d/ prílohy, ktorými sú:

- doklad o vlastníctve budovy alebo doklad o inom práve k budove

- zameranie adresného bodu , ak zmena zamerania adresného bodu má vplyv na zmenu

súpisného čísla alebo orientačného čísla

- dokumenty, ktoré sú podkladom na odôvodnenie žiadosti.

**§ 4 Rozhodnutie o určení, zmene alebo zrušení súpisného alebo orientačného čísla**

1. Ak obec vyhovie žiadosti o určenie súpisného a orientačného čísla rozhodne o žiadosti

zápisom do registra adries a bezodkladne o tom písomne informuje žiadateľa

s uvedením súpisného čísla a orientačného čísla.

2. Ak obec nevyhovie žiadosti o určenie súpisného a orientačného čísla, vydá

rozhodnutie.

3. Ak obec žiadosti o zmenu alebo o zrušenie súpisného čísla a orientačného čísla

vyhovie rozhodne o žiadosti zápisom do registra adries a bezodkladne o tom písomne

informuje žiadateľa.

4. Ak obec žiadosti o zmenu alebo o zrušenie súpisného čísla a orientačného čísla

nevyhovie, vydá rozhodnutie.

5. Ak ide o stavby, u ktorých nedošlo k zrušeniu tzv. evidenčného čísla alebo jeho

nahradenie súpisným číslom, alebo v prípade starých stavieb postavených do roku

1976, ktorým neboli určené súpisné čísla (napr. z dôvodu neznámeho vlastníka,

nedbanlivosti správcu, zmeny vlastníka na základe reštitúcií), možno určiť súpisné

číslo aj na základe terajšieho užívateľa a skutočností, ktoré viedli obec k určeniu

súpisného čísla. Aj v týchto prípadoch musí však ísť o legálnu stavbu, vybudovanú v

súlade s územným plánom mesta a stavebnými predpismi a na základe povolenia

alebo dodatočného súhlasu príslušného stavebného úradu.

6. Súpisné číslo sa určuje aj dočasnej stavbe (postavenej na určité konkrétne obdobie). V

takomto prípade je však obec povinná sledovať lehotu, na ktorú bola stavba postavená

a po jej uplynutí určené súpisné číslo zrušiť zápisom v registri adries.

7. Rozhodnutie o nevyhovení žiadosti o určení, zmene alebo o zrušení súpisného čísla

stavbe je právoplatné dňom jeho vydania.

**§ 5 Evidencia číslovania stavieb**

1. Evidencia súpisných čísiel a orientačných čísiel sa vedie na evidenčných listoch, v knihe

čísiel a v počítačových médiách.

2. Evidencia súpisných čísiel obsahuje údaje uvedené v oznámení o určení súpisného

čísla a údaje o bytoch a nebytových priestoroch v jednotlivých domoch.

3. Evidencia orientačných čísiel obsahuje údaje uvedené v oznámení o určení

orientačného čísla. Vedie sa na osobitnom liste pre každý vchod do budovy označený

orientačným číslom, a to aj vtedy, keď vchody vyúsťujú do rôznych ulíc. Listy sa

zakladajú podľa názvov ulíc usporiadaných podľa abecedného poradia a ukladajú sa

podľa aritmetického poradia čísiel.

4. Obec poskytuje podľa § 5 ods.8 zákona o obecnom zriadení z obidvoch evidencií

orgánom štátu údaje potrebné na úradné konanie alebo na vedenie ich evidencií a

registrov.

**§ 6 Označovanie stavieb číslami**

1. Tabuľky so súpisnými číslami vyhotovuje vlastník nehnuteľnosti (stavebník) na vlastné náklady, tabuľky s orientačnými číslami rovnakého vzoru dáva vyhotoviť obec na náklady obce.

2. Tabuľky so súpisným číslom vyhotovuje vlastník nehnuteľnosti (stavebník) na vlastné náklady.

3. Vyhotovenie tabuľky s orientačným číslom uhrádza obec a stavebník ich obdrží bez náhrady.

4. Tabuľku orientačným číslom preberie stavebník spolu s oznámením o určení čísla stavbe.

5. Pripevnenie a údržbu tabuľky so súpisným číslom a orientačným číslom zabezpečuje

stavebník na vlastné náklady.

6. Tabuľky sa umiestňujú spravidla vedľa seba, napravo od vchodu tak, aby boli dobre

viditeľné z najbližšej komunikácie a nepôsobili rušivo na vzhľad budovy a jej okolia.

**Článok 4**

**Záverečné ustanovenia**

1. Na tomto VZN sa uznieslo obecné zastupiteľstvo Obce Trnkov dňa 3.3.2018, uznesením č. 4/2018.
2. Toto VZN nadobúda účinnosť dňom 17.3.2018.

V Trnkove, dňa 15.2.2018

........................................................

Ing. Jiří Ballarin v.r.

starosta obce

**Príloha č. 1**

1/ ulica Slnečná